જરા વિચારીએ તો એક હાઉસ વાઇફ, જે જોઈન્ટ ફેમિલીમાં રહેતી હોય, તેનો દિવસ સામાન્ય રીતે વડીલોને સાચવવામાં અથવા બાળકોને સાચવવામાં પસાર થાય છે. જો બાળકો ભણતાં હોય તો સવારે તેમનાં સ્કૂલ કે કોલેજ ગયા બાદ, ઘરનાં વડીલો અને ઘરકામ બંને વચ્ચે તેની સવાર ક્યાં બપોર સુધી પહોંચી જાય છે તેની તેને ખબર પડતી નથી. અને બાળકોના ઘેર આવ્યા પછી પણ તેમની બીજા દિવસની તૈયારીઓ, સાંજની રસોઈ, વિગેરેમાં તેની રાત પડી જાય છે.